[ca] Una partició entera es diu triangular si el seu diagrama de Ferrers es pot separar del seu complement amb una línia recta. Aquest treball es basa en alguns desenvolupaments recents sobre el tema per obtenir nous resultats que ofereixen una visió integral de les particions triangulars des de la perspectiva de la combinatòria enumerativa i geomètrica. Es presenta una caracterització natural per a les particions triangulars, la qual es generalitza de forma natural a conceptes anàlegs en dimensions superiors. També es caracteritzen les cel·les esborrables i afegibles, definides per Bergeron i Mazin, i es descriuen els valors de la funció de Möbius al reticle de particions triangulars ordenades per inclusió. Es tracten diversos problemes de compteig, obtenint fórmules d'enumeració i derivant una nova demostració del teorema d'enumeració de paraules equilibrades de Lipatov. Es presenta un algoritme altament eficient per comptar particions triangulars segons la mida, fent possible l'estudi computeritzat de particions triangulars molt grans per primera vegada. La investigació s'estén després a generalitzacions en dimensions superiors anomenades particions piramidals, on es demostra que el nombre de cel·les esborrables i afegibles pot ser arbitràriament gran. En el cas $d$-dimensional per a $d$ primer, es descriu el residu del nombre de particions piramidals de la mateixa mida mòdul $d$. Finalment, s'estudien les particions convexes i còncaves, definides com particions amb un diagrama de Ferrers que pot ser separat del seu complement per una corba convexa o còncava. S'obtenen caracteritzacions per a ambdós casos, es demostra que els seus posets segons l'ordre d'inclusió són reticles i es troben els valors de les seves funcions de Möbius. S'estableixen una fita inferior i una superior pel nombre de particions convexes, i s'obté una fita inferior similar en el cas còncau.

[en] An integer partition is said to be triangular if its Ferrers diagram can be separated from its complement by a straight line. This work builds on some recent developments on the topic in order to obtain new results that offer a comprehensive look on triangular partitions from the lens of enumerative and geometric combinatorics. A natural characterization for triangular partitions is given, and it is generalized nicely to higher-dimensional analogues. The removable and addable cells, defined by Bergeron and Mazin, are also characterized, and the values of the Möbius function in the lattice of triangular partitions ordered by containment are described. Different counting problems are tackled, obtaining several enumeration formulas and deriving a new proof of Lipatov's enumeration theorem for balanced words. A highly efficient algorithm to count triangular partitions by size is presented, allowing the computerized study of large triangular partitions for the first time. The research is then extended to higher-dimensional generalizations called pyramidal partitions, for which it is proved that the number of removable and addable cells can be arbitrarily high. In the $d$-dimensional case for $d$ prime, the residue of the number of pyramidal partitions of the same size modulo $d$ is described. Finally, we study convex and concave partitions, defined as partitions whose Ferrers diagram can be separated from its complement by a convex or concave curve. Both cases are characterized, it is proved that their posets under the containment order are lattices and the values of their Möbius functions are found. A lower and an upper bound are given for the number of convex partitions and a similar lower bound is obtained in the concave case.